《同吕侍御元素过新郑，侍御有妹随婿在宫，予兄弟五人天各一方，感而赋比》
清代·宋聚业

怜余兄弟各西东，一处离情五处同。音问久疏云树外，笑言暂接梦魂中。

根浮春水漂萍叶，影乱秋风叫雁鸿。今日停骖新郑道，羡君兄妹乐融融。

作者简介：江苏长洲人，字嘉升，号南园。康熙三十六年进士。官吏部文选司郎中。以刚直触忤年羹尧，致家破身亡。有《南园诗稿》。